বাংলাদেশে গত এক দশকে, কার্টুনিস্ট খলিল রহমানও ছিলেন এই প্রতিবাদী শিল্পচেতনার একজন কারিগর। রাজনীতি যেভাবে দিনদিন মানুষের মধ্যে হতাশা জাগিয়ে তুলছে। তারুণ্য আগ্রহ হারাচ্ছে রাজনীতির কাছে। এমনকি প্রতিশ্রুতি পূরণ না হওয়ায় বারবার হতাশ হতে হচ্ছে জনগণকে। রাজনৈতিক এসব দুর্বৃত্তায়নের চিত্র তখনই উঠে এসেছে দেশের জনপ্রিয় কার্টুনিস্ট খলিলের তুলির আঁচড়ে। সম্প্রতি ‘নতুনপাতা’ প্রকাশ করেছে, খলিলের ৪৮টি কার্টুন নিয়ে নির্বাচিত একটি অ্যালবাম। এই সমাজ বাস্তবতার চোখে আঙুল দিয়ে দেখানো বেশকিছু সংগ্রহ যেখানে ফুটে উঠেছে। দুর্নীতি দমন কমিশনের দুর্নীতি দমন বিষয়ে তার একটি কার্টুন এ রকম– নদীতে একটি বড় শক্তিশালী কুমির। কুমিরটি দুর্নীতি। কুমিরটির তুলনায় বেশ ছোট দুর্বল দুর্নীতি দমন কমিশন পানিতে নেমে জাল দিয়ে কুমিরের লেজ ধরছে।